***Біз Оралханның ізбасарларымыз***

***Сабақтың мақсаты:*** *Оралхан Бөкейдің өмірі мен еңбектері жөңіндегі оқушылардың білімін тереңдету және талантты тұлғаның қайталанбас қасиеттерін оқушылар арасында насихаттау. Оралхан Бөкейдің шығармашылығынан үлгі-өнеге алуға тәрбиелеу.*

***Сабақтың әдісі:*** *Әңгімелеу*

***Көрнекіліктер:*** *Оралхан Бөкейдің портреті, слайд, буклет,қойылым, кітап көрмесі.*

***Сабақтың барысы:***

***Мұғалімнің кіріспе сөзі:***

*20-шы ғасырдың 60 жылдары қазақ әдебиетіне қаламгерлердің жаңа қуатты толқыны кеп қосылды. Кезінде қазақ әдебиетін әлемге паш еткен Мұхтар Әуезов талантты толқынның жаңалықтармен келгеніне тебірене толғанған екен. Қазақ әдебиетіне дүркін-дүркін қосылып жатқан дарынды қаламгерлер ұлттық сөз өнерінің үздік дамудағы жолын жалғастырып келеді. Қазақ әдебиетінің осылайша ғасырлар бойы жалғасқан көркемдік даму желісінде көрнекті жазушы жерлесіміз Оралхан Бөкей де бар.*

*Құрметті оқушылар! Біздің тәрбие сағатымыз "Біз Оралханның ізбасарларымыз" деп аталады. Ізбасар деген кім? Бүгінгі сабақ неге олай аталды деп ойлайсыңдар?*

*Ізбасар- өзінен бұрынғылардың жолын ілгері апарушы, жалғастырушы.*

*Видео көрсету (Видеоны мұқият көріп, аталған шығармалары жайлы тыңдап отырыңдар. Сабақ барысында сұрақтар қойылады)*

*Сөз оқушыларға беріледі. Оралханның өмірбаянымен таныстырып өтсін.*

**Інжу:** Оралхан  Бөкей  1943 жылдың  28 қыркүйегінде Шығыс  Қазақстан  облысы,  Қатонқарағай  ауданының   Шыңғыстай  ауылында  дүниеге  келген.

Д**ильназ:**Оралханның әкесі  Бөкей  көп  сөйлемейтін,  сөйлей  қалса  сөзі

өткір, қанжардай  қиып  түсетін,  сөзге   шешен,   рухы

мықты, жаны  таза  адам  болған.  Анасы  Күлия  көреген,  ділмар, аузын  ашса  көмейі  көрінетін  ашық    кісі  болған. Керемет  дауысы  бар  әнші,  өлең  шығаратын  қасиеті де   болыпты.

Ж**антөре:** Отбасында   жалғыз  ұл   Оралхан   жөне  Шолпан, Әймен,  Ләззат,Мәншүк,Ғалия   атты   бес  қыз  болған.  Оралхан   дүниеге  келгенде  соғыс  жылдары   болғандықтан, әкесі  Орал қаласына  еңбек  майданына  аттанған  кез  екен.  Анасы

Күлия  әкесі  еңбек  майданынан    аман есен   оралсын  деп  ырымдап,  сәбидің  атын  Оралхан  деп   қойыпты.

***Б*екарыс**Оралхан  1961  жылы  Шыңғыстайдың  Сұлтанмахмұт

Торайғыров атындағы   орта  мектебін  тамамдап,  сонда  пионер  вожатый,  кейін «Алтай»  кеңшарында   тракторшы  болып еңбек еткен. Әдебиетке деген құштарлығы 1963 жылы Қазақ Мемлекеттік Университетінің   журналистика  факультетіне  алып  келді.

***Мұғалім:***

*-Балалар, сендерге Оралхан өмірбаяны жайлы қысқаша мәлімет берілді. Оны кеңірек, жақынырақ тану үшін "****Тұлғаны танып біл****" топтық жұмыс жасаймыз.*

***1-топ Сандар сыр шертеді***

***2-топ Шығармашылығы***

***3-топ Шығармаларының тақырыбы***

***4-топ Атақ-жүлделері***

***Берілген мәтіннен осы бөлімге қатыстысын ғана жазып, сынып оқушыларына таныстырасыңдар.***

***Мұғалім:****Бөкеевтің шығармашылық жолы 1970 жылдан басталады. О.Бөкеев әдебиетімізге өз өрнегімен келген жазушы. Ол алғашқы әңгіме повестерінен-ақ оқушысын бірден баурап әкетіп еді. Жазушының ой мен сезімді қатар өрген шығармалары бірде тұңғиық ойға жетелесе, бірде өршілдікке тарта беретін. Асқар Алтайдың кербез табиғатын, тамылжыған сұлулығын Оралхан Бөкейдей сүйіп, жырлаған жазушы әзірге жоқ. Ол - табиғаттың асқақ жыршысына айналған табиғи тума талант. Оралхан кейіпкерлерінің тағы бір ерекшелігі - олар арманшыл, қиялшыл болумен бірге ойшыл, мұңшыл, жан-дүниелерінде сағынышқа толы аңсау, ынтығу, күрсініс пен өкініш, шексіз ынтызарлық, жұмбақты сыр жатады. Олармен бірге белгісіз бір сағынышқа толы мұңға беріліп кеткеніңді өзің де байқамай қаласың.*

***Оралхан Бөкейге арналған арнаулар оқу***

Көрінуші ең көнелердің көзіндей,

Жазғандарың қара өлеңнің сөзіндей.

Асқақ едің, атақты едің, нар едің,

Туған өлкең – өр Алтайдың өзіндей! **Диас**

Өр едің, өр Алтайдай, тірегім ең,

Айрылды қазақ сендей түлегінен.

Өзіңді қастерлеген туған елдің,

Жатырсың орын алып жүрегінен. **Томирис**

9.: - Жататын араласып үміт - қайғы,

Қапыда тағдыр жолы тұйықталды.

Оралхан деген аттың орны бөлек,

Ел - Ана! Сені ешқашан ұмытпайды! **Айсана**

***Сонымен оқушылар Оралхан Бөкей кім?***

«... Оралхан Бөкей - ақын. Әр әңгімесі, әр повесі ақындық жүрекпен өмір тылсымын терең түйсініп, сол жұмбақтан өзіндік тың пәлсапа түйе отырып жазылған».

«Оралхан Бөкей – суреткер. Табиғат пен адам жанын ақындық көзбен жіті тінтіп, екінің бірі байқай бермейтін тылсым құпияларды өрнектейді. Және де сол суреттері өзі көргендегідей тылсым күйінде, жұмбақ қалпында тұңғиығына сыр бүгіп тұрады».

**Қорытынды бөлім: "Оралхан ағаға хат"**

-Балалар, сендер Оралхан ағаларыңның атымен аталатын лицейде оқисыңдар. Яғни сендер оның ізбасарларысыңдар. Ол кісі сендердің білімді, еңбексүйгіш, өз елінің патриоты болғандарыңды қалайды. Ол кісінің үмітін ақтау үшін сендер не істей аласыңдар, үмітін қалай ақтайсыңдар. Осы жайлы хат жазайық

Мұғалім сөзі: Өр едің, өр Алтайдай тірегім ең.

Айрылды қазақ сендей түлегінен.

Өзіңді қастерлеген туған елдің,

Жатарсың, орын алып жүрегінен- деп бүгінгі тәрбие сабағымызды аяқтайық. Оралханның атына кір келтірмейтін, атын асқақтататын үлгілі де тәрбиелі болып өсулеріңе тілектеспін.

Қатысқандарыңызға рахмет!

***Тәрбие сағатынан көріністер***

**Кішіпейіл адам моделін жасауда**

**Кішіпейіл адам моделін жасауда**